Ким Нелли Владимировна

Нелли Ким Владимировна (, Шураб, Тажик ССР-ы) — СССР гимнасткаһы, биш тапҡыр олимпиада уйындары чемпионы, биш тапҡыр донъя чемпионы, ике тапҡыр СССР чемпионы һәм күп тапҡыр Европа чемпионы. СССР-ҙың атҡаҙанған спорт мастеры (1976). Халыҡ-ара гимнастика федерацияһының  ҡатын-ҡыҙҙар техник комитеты президенты.

 Биографияһы һәм спорт ҡаҙаныштары 
Нелли Владимировна Ким   1957 йылдың  29 июлендә  Шурабта тыуған (Тажик ССР-ы). Атаһы Владимир  Ким — Сахалин  корейы, ә әсәһе Әлфиә Сафина — татар. Нелли тыуғандан  һуң ғаилә Ҡаҙағстандың көньяғына, Шымкентҡа күсенә,  унда ата-әсәһе  әле лә йәшәй .  Чимкентта Нелли  10 йәшенән балалар һәм үҫмерҙәр  спорт мәктәбендә тренер Владимир Байденда  шөғөлләнә башлай,  бер аҙҙан үҙен Ҡаҙағстанда һәм тиҙҙән  бөтә союзда, һуңғараҡ донъя аренаһында иң көслө  гимнаст итеп күрһәтә. 

Ким 1970 йылдар дауамында донъяның иң яҡшы гимнасы була, шул уҡ ваҡытта ул   бындай ярыштарҙа Надя Команечи, Людмила Турищева һәм Ольга Корбут  кеүек лайыҡлы гимнастика  йондоҙҙары менән көнәркәшлек итә.  1975 йылда ирекле күнегеүҙәрҙә  Европа чемпионы  һәм Ольга Корбут менән бергә  СССР халыҡтары спартакиадаһында абсолют чемпион була.  Ә өс йылдан һуң Монреалда олимпия чемпионы була (1976).
слева|мини|322x322пкс|Нелли Ким  Мәскәүҙә Олимпия уйындарында (1980) ирекле күнегеүҙәр менән сығыш яһай.
1977 йылдың декабрендә белорус гимнасы Владимир Ачасовҡа  күсеп кейәүгә сыға һәм  Минск ҡалаһына күсеп килә. Уның тренеры   Николай Милигулонан күнекмәләр ала һәм   Белорус ССР-ы өсөн сығыш яһай башлай. 1979 йылда  донъяның абсолют чемпионы була, ә 1980 йылда Мәскәү олимпиада Олимпия чемпионы була.

Ким — Олимпия уйындары тарихында ирекле күнегеүҙәр  һәм терәк һикереү өсөн 10 максималь балл баһа алыусы   беренсе гимнаст.

1980 йылда карьераһы тамамланыу менән  Нелли Ким  спорт гимнастикаһы буйынса оҙаҡ ваҡыт төрлө милли  йыйылма командаларға күнекмә бирә  (Корея Республикаһы, Италия, Белоруссия), эре халыҡ-ара арбитр һәм һәм бөтә ҙур ярыштарҙа — Олимпия уйындарында, донъя һәм Европа чемпионатында баһалаусы була.

1996 йылдан —Халыҡ-ара гимнастика  федерацияһы ағзаһы. 2004 йылдың октябрендә Халыҡ-ара гимнастика федерацияһы конгресында  Нелли Ким  Халыҡ-ара гимнастика федерацияһы ҡатын-ҡыҙҙар техник комитетның  президенты итеп һайлана һәм спорт гимнастикаһында баһалауҙың яңы система  индереү инициаторҙарының береһе була. 

Ике Хеҙмәт Ҡыҙыл Байраҡ ордены (1976, 1980) менән бүләкләнгән. Беларусь Республикаһының атҡаҙанған тренеры.

Нелли Ким  1999 йылда Американың Оклахома-Сити  ҡалаһында урынлашҡан гимнастиканың  Халыҡ-ара Дан залына индерелә. 

Икенсе ире менән айырылышҡандан һуң, совет велоуҙышсыһы  Валерий Мовчанға кейәүгә сыға,  АҠШ-та Миннеаполиста йәшәй. Ҡыҙы, шулай уҡ Нелли, Чикаго университетын тамамлаған.

Билдәле Канада-Португалия йырсыһы Нелли Фуртадо Ким (1978) Нелли Ким хөрмәтенә аталған.   Монералдә 1976 йылғы Олимпиадала Кимдың сығышы уның ата-әсәһенә  көслө йоғонто яһай, һәм улар ҡыҙҙарын Нелли тип атарға ҡарар итә60 Seconds: Nelly Furtado.metro.co.uk.Архивировано 20 мая 2017 года.Nelly Furtado named after Nellie Kim (англ.).  gymnasticscoaching.com (November 29th, 2006). Дата обращения: 15 февраля 2014.

 Белеме 
Алматыла Ҡаҙаҡ дәүләт физик культура институтын тамамлай  (1978).

2010 йылдан ситтән П. Ф. Ле́сгафт исемендәге милли дәүләт физик культура, спорт һәм сәләмәтлек университетының аспирантураһына инә (гимнастика теорияһы һәм методикаһы).  2011 йылда педагогия фәндәре кандидаты дәрәжәһенә дәғүә итеп, «Подготовка высококвалифицированных судей по спортивной гимнастике» диссертация яҡлайПодготовка высококвалифицированных судей по спортивной гимнастике.

 Шулай уҡ ҡарағыҙ 

 Список многократных чемпионов Олимпийских игр

 Иҫкәрмәләр 

 Әҙәбиәт 



 Һылтанмалар 


 Интервью в газете «Советская Белоруссия» от 3 сентября 2005 года
Категория:Педагогия фәндәре кандидаттары
Категория:Хеҙмәт Ҡыҙыл Байраҡ ордены кавалерҙары
Категория:Спорт гимнастикаһы буйынса Европа чемпиондары
Категория:Спорт гимнастикаһы буйынса донъя чемпиондары
Категория:Спорт гимнастикаһы буйынса Олимпия чемпиондары
Категория:СССР-ҙан Олимпия чемпиондары
Категория:СССР-ҙың атҡаҙанған спорт мастерҙары
Категория:Алфавит буйынса шәхестәр
Категория:Википедия:Замандаштар биографияһы
Категория:1957 йылда тыуғандар
Категория:29 июлдә тыуғандар
Категория:Алфавит буйынса спортсылар
Категория:Гимнастар